Na temelju članka 134. Zakona o odgoju i obrazovanju u osnovnoj i srednjoj školi ("Narodne novine", br. 87/08, 86/09, 92/10, 105/10, 90/11, 05/12, 16/12, 86/12, 94/13, 136/14- RUSRH, 152/2014, 07/17, 68/18, 98/19 i 64/20 ), i Odluke o uvjetima za prijam učenika u učeničke domove u školskoj godini 2020./2021. ( „ Narodne novine „ broj, 72/2020 ), Srednja škola Pakrac, Pakrac, Bolnička 59 i Đački dom u Požegi, Požega, Ratarnička 2 r a s p i s u j u

**N A T J E Č A J**

**za prijam učenika u učeničke domove Požeško-slavonske županije za školsku godinu 2020./2021 .**

1. Programom odgojno-obrazovnog rada, te uslugama smještaja i prehrane u Đačkom domu u Požegi i Učeničkom domu Srednje škole Pakrac, u pravilu se mogu koristiti redoviti učenici srednjih škola Požeško-slavonske županije koji se školuju izvan mjesta stalnog boravka i koji su hrvatski državljani, Hrvati iz drugih država, djeca državljana iz država članica Europske unije te strani državljani iz zemalja izvan Europske unije.

Đački dom u Požegi, na nepopunjena mjesta, primat će i studente Veleučilišta u Požegi, sukladno propisanim mjerilima i uvjetima.

2. Dom prima učenike strane državljane iz zemalja izvan Europske unije ako imaju reguliran status boravka sukladno zakonu kojim je uređen status stranaca, uz suglasnost osnivača.

3. Dom prima učenike na smještaj za vrijeme trajanja upisanog programa obrazovanja pod uvjetom da uspješno i redovito završavaju upisane razrede te poštuju pravila doma i odredbe sklopljenog ugovora, a o čemu odlučuje odgajateljsko vijeće učeničkog doma nakon temeljite analize ponašanja i uspjeha svakog učenika.

Sa svakim učenikom odnosno korisnikom programa i usluga, Škola i Đački dom sklapaju ugovor o međusobnim pravima i obvezama.

4. Ako se za smještaj u dom prijavi više učenika nego što ima raspoloživih mjesta, Đački dom, odnosno Škola, obavlja odabir onih učenika koji ostvaruju uvjete izravnog prijma, a zatim obavlja odabir ostalih učenika prema broju bodova na temelju postignutog uspjeha u posljednja četiri razreda osnovnog obrazovanja i prema socijalnome statusu.

5. Pravo izravnog prijma iz točke 4. ovog natječaja ostvaruju:

* učenici kojima su oba roditelja preminula;
* učenici koji su upisali program obrazovanja u školi koja u sastavu ima učenički dom;
* učenici na temelju članka 126. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17.) – djeca smrtno stradalog hrvatskog branitelja iz Domovinskog rata, djeca nestalog hrvatskog branitelja iz Domovinskog rata i djeca hrvatskog ratnog vojnog invalida iz Domovinskog rata imaju pravo na izravan smještaj u učeničke domove ako im prihod po članu kućanstva ne prelazi 60% proračunske osnovice i pod drugim uvjetima određenim posebnim propisima kojima se uređuju uvjeti i način smještaja u učeničkim i studentskim domovima.

Za ostvarivanje navedenih prava iz ove točke učenik je dužan priložiti odgovarajuću dokumentaciju nadležnih tijela.

6. Broj bodova za prijam ostalih učenika u učenički dom iz točke 4. ovoga natječaja ostvaruje se na sljedeći način:

* učenik ostvaruje broj bodova u visini prosječne ocjene uspjeha u posljednja četiri razreda osnovnog obrazovanja pomnožene s koeficijentom petnaest (15);
* učenik čiji je roditelj preminuo ( što dokazuje preslikom smrtovnice) ostvaruje dodatnih deset (10) bodova;
* učenici na temelju članka 126. Zakona o hrvatskim braniteljima iz Domovinskog rata i članovima njihovih obitelji ~~-~~ ako ne udovoljavaju uvjetima za izravan smještaj u učeničke domove i djeca hrvatskih branitelja iz Domovinskog rata koji su u obrani suvereniteta Republike Hrvatske sudjelovali najmanje 100 dana u borbenom sektoru imaju prednost pri smještaju u učeničke i studentske domove, ostvaruju dodatnih deset (10) bodova;
* učenici na temelju članka 48.e Zakona o zaštiti vojnih i civilnih invalida rata ( „Narodne novine“, broj 33/92, 57/92, 77/92,27/93, 58/93, 2/94, 76/94, 108/95, 108/96, 82/01, 94/01, 103/03, 148/13) - djeca osoba poginulih, umrlih ili nestalih pod okolnostima iz članka 6., 7. i 8. ovog zakona , djeca civilnih invalida rata čije je oštećenje organizma nastalo pod okolnostima iz članka 8. ovog zakona i djeca mirnodopskih vojnih i civilnih invalida rata I. skupine sa 100% oštećenja organizma, koja imaju prednost pri smještaju u učeničke domove ako im redoviti mjesečni prihodi po članu kućanstva ne prelaze 60% proračunske osnovice, ostvaruju dodatnih deset ( 10) bodova;
* učenik čiji je roditelj mirnodopski vojni ili civilni invalid rata koji ima oštećenje organizma veće od 50%, ostvaruje dodatnih pet (5) bodova,
* učenik s posebnim socijalnim statusom ostvaruje dodatnih deset (10) bodova ako:
* živi uz jednog i/ili oba roditelja s dugotrajnom teškom bolesti odnosno težim invaliditetom ( što dokazuje liječničkom potvrdom o dugotrajnoj težoj bolesti jednog i /ili obaju roditelja odnosno odgovarajućim Rješenjem kojim je utvrđen postupak invaliditeta);
* živi uz dugotrajno nezaposlena oba roditelja, u smislu članka 10. Zakona o tržištu rada ( „Narodne novine“, broj 118/18) što dokazuje potvrdom o dugotrajnoj nezaposlenosti obaju roditelja iz područnog ureda Hrvatskog zavoda za zapošljavanja;
* živi uz samohranog roditelja ( roditelj koji nije u braku i ne živi u izvanbračnoj zajednici, a sam se skrbi o svom djetetu i uzdržava ga) korisnika socijalne skrbi, u smislu članka 4., 21. i 30. Zakona o socijalnoj skrbi ( „Narodne novine“, broj 157/13, 152/14 , 99/15, 52/16, 16/17 i 130/17) što dokazuje potvrdom o korištenju socijalne pomoći, rješenjem ili drugim upravnim aktom centra za socijalnu skrb ili nadležnog tijela u jedinici lokalne ili područne /regionalne/ jedinice i Grada Zagreba o pravu samohranog roditelja u statusu socijalne skrbi koje su izdale ovlaštene službe u zdravstvu, socijalnoj skrbi i/ili za zapošljavanje);
* učenici koji su u posljednja četiri razreda osnovnog obrazovanja osvojili jedno od prvih triju mjesta na državnom i/ili međunarodnom natjecanju iz znanja i/ili natjecanju školskih sportskih društava ostvaruju dodatnih šest ( 6) bodova;
* učenik koji je u posljednja četiri razreda osnovnog obrazovanja imao ocjenu iz vladanja uzorno ostvaruje pet (5) dodatnih bodova;
* učenik čiji se brat odnosno sestra (ili više njih) redovito školuje i stanuje izvan mjesta stalnog prebivališta ostvaruje pet (5) dodatnih bodova po broju braće i sestara.

Za ostvarivanje prava iz ove točke učenik je dužan priložiti odgovarajuću dokumentaciju nadležnih tijela.

Ako je učenik sudjelovao na nekoliko natjecanja ili na natjecanjima iz više područja, vrsta i razina, boduje mu se najpovoljniji rezultat.

Uvjerenje o sudjelovanju ili diplomu o ostvarenome rezultatu na natjecanju za državno natjecanje izdaje Agencija za odgoj i obrazovanje, a za natjecanje školskih sportskih društava Hrvatski školski sportski savez.

Vrednuju se državna natjecanja iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoji obrazovanje, a koja je odobrilo Ministarstvo znanosti i obrazovanja, te međunarodna natjecanja koje verificira Agencija za odgoj i obrazovanje, i to u posljednja četiri razreda osnovne škole.

Vrednuju se natjecanja školskih sportskih društava u posljednja četiri razreda osnovne škole koja su ustrojena prema Propisniku Državnoga prvenstva školskih sportskih društava Republike Hrvatske pod nadzorom natjecateljskog povjerenstva Hrvatskoga školskoga sportskog saveza.

Iznimno, o posebnim uvjetima prijma u učenički dom pri rješavanju pojedinačnih slučajeva koji nisu utvrđeni točkama 5. i 6. ovog natječaj, odlučuje ravnatelj doma i Škole uz suglasnost županijskog upravnog odjela nadležnog za obrazovanje.

Sukladno članku 7. Odluke o uvjetima za prijam učenika u učeničke domove u školskoj godini 2020./2021. , učenički dom Srednje škole Pakrac utvrdio je posebnu prednost za prijam učenika po vrstama programa obrazovanja za potrebna zanimanja u županiji i od općeg interesa u regiji:

Učenici koji upišu u Srednjoj školi Pakrac jedno od deficitarnih zanimanja: građevinski tehničar, monter suhe gradnje , rukovatelj samohodnim građevinskim strojevima ostvaruju dodatnih 100 bodova ( što dokazuje preslikom prijavnice iz upisne aplikacije).

7. U školskoj godini 2020./2021. učenički domovi primat će sljedeći broj učenika:

1**. Đački dom u Požegi – 40 učenika/ca**

**2. Učenički dom Srednje škole Pakrac : 35 učenika/ca – 11 učenika ( m) i 24 učenice ( ž)**

8. Za sudjelovanje u natječaju učenici prilažu:

- prijavu za natječaj ( prijavnica je dostupna na mrežnim stranicama Đačkog doma u Požegi i Srednje škole Pakrac)

- preslike svjedodžbi 5., 6., 7. i 8. razreda osnovne škole,

- ostale dokumente kojima dokazuje uvjete i kriterije koji su od značaja za izbor kandidata za prijam u dom

- privolu/suglasnost za objavu osobnih podataka učenika na konačnoj ljestvici poretka ( privola/suglasnost je dostupna na mrežnim stranicama Đačkog doma u Požegi i Srednje škole Pakrac

Nečitki dokumenti, a koji su poslani elektroničkim putem - skenirano ili slikano, neće se uvažiti u postupku vrednovanja.

9. Rokovi za podnošenje prijava i upis u učenički dom:

1. **LJETNI UPISNI ROK**

- **prijave kandidata za upis** ……………………………………………………………………………..……**23. i 24.7.2020. godine** od 8,00 do 16,00 sati osobnim dolaskom u dom ili slanjem na adresu elektroničke pošte doma

- **objava konačnih ljestvica poretka učenika……………………………………............................................. 25.7.2020.godine,**

**- upis u učenički dom………………………………………………………………………………………... 27.7. - 29.7.2020. godine** od 8,00 do 16,00 sati osobnim dolaskom u dom ili slanjem na adresu elektroničke poštedoma

(Učenik je dužan dostaviti potvrdu o upisu u školu ili potvrdu o mjestu koje je zauzeo na konačnoj ljestvici poretka (odnosno ostvarenom pravu upisa ) , a koju je moguće ispisati izravno sa sučelja u Nacionalnom informacijskom sustavu prijava i upisa u srednje škole ( NISpuSŠ)).

- **objava slobodnih mjesta za jesenski rok**………………………………………………………………………... **3. 8.2020. godine**

2.  **JESENSKI UPISNI ROK:**

- **prijave kandidata za upis** ……………………………………………………………………………………….…**28. 8.2020. godine**

od 8,00 do 16,00 sati osobnim dolaskom u dom ili slanjem na adresu elektroničke pošte doma

- **objava konačnih ljestvica poretka učenika** i **upis u učenički dom** ………….…………………….…….…**1.9.2020. godine**

od 8,00 do 16,00 sati osobnim dolaskom u dom ili slanjem na adresu elektroničke pošte doma

(Učenik je dužan dostaviti potvrdu o upisu u školu ili potvrdu o mjestu koje je zauzeo na konačnoj ljestvici poretka ( odnosno

ostvarenom pravu upisa ) , a koju je moguće ispisati izravno sa sučelja u Nacionalnom informacijskom sustavu prijava i upisa u srednje škole ( NISpuSŠ)).

10. Prijavnica i dokumenti koji su uvjet za upis u učeničke domove dostavljaju se osobno na adresu doma odnosno škole ili elektroničkim putem (skenirano ili slikano ) na e-adresu učeničkog doma odnosno škole u predviđenim rokovima iz točke 9. ovog natječaja:

**SREDNJA ŠKOLA PAKRAC**

**Adresa: Pakrac, 34550, Hrvatskih velikana 11**

**Elektronička adresa:** [**upis-dom@ss-pakrac.skole.hr**](https://admin.skole.hr/ca/show?type=ar_ps)

**Mrežna stranica Srednje škole Pakrac :** [**www.sspakrac.hr**](http://www.sspakrac.hr)

**Kontakt: 034/290-001 , 411-435**

**ĐAČKI DOM U POŽEGI**

**Adresa: Požega, 34000, Ratarnička 2**

**Elektronička adresa:** [**djacki-dom@po.t-com.hr**](mailto:djacki-dom@po.t-com.hr)

**Mrežna stranica Đačkog doma u Požegi: www.djacki-dom-pz.hr**

**Kontakt: 034/312-128 , 312-125**

Ravnatelj Srednje škole Pakrac Ravnatelj Đačkog doma Požega

Dario Čilić, dipl.teolog Josip Matuha, prof.

KLASA: 602-03/20-02/02

URBROJ: 2162-09-01-20-03

KLASA: 602-03/20-01/24

URBROJ: 2177-53-01-20-01